Na podlagi 68. in 70. člena Zakona o javnih uslužbencih (Uradni list RS, št. 63/07– uradno prečiščeno besedilo, [65/08](http://www.uradni-list.si/1/objava.jsp?sop=2008-01-2817), [69/08](http://www.uradni-list.si/1/objava.jsp?sop=2008-01-3014) – ZTFI-A, [69/08](http://www.uradni-list.si/1/objava.jsp?sop=2008-01-3015) – ZZavar-E, [40/12](http://www.uradni-list.si/1/objava.jsp?sop=2012-01-1700) – ZUJF, 158/20 – ZIntPK-C, 203/20 – ZIUOPDVE, [202/21](http://www.uradni-list.si/1/objava.jsp?sop=2021-01-4069) – odl. US, [3/22](http://www.uradni-list.si/1/objava.jsp?sop=2022-01-0014) – ZDeb in 32/25 – ZJU-1; v nadaljevanju: ZJU), in 25. člena Zakona o delovnih razmerjih (Uradni list RS, št. 21/13, 78/13 – popr., 47/15 – ZZSDT, 33/16 – PZ-F, 52/16, 15/17 – odl. US, 22/19 – ZPosS, 81/19, 203/20 – ZIUPOPDVE, 119/21 – ZČmIS-A, 202/21 – odl. US, 15/22, 54/22 – ZUPŠ-1, 114/23 in 136/23 – ZIUZDS) **Upravna enota Šmarje pri Jelšah,** Aškerčev trg 11, 3240 Šmarje pri Jelšah, objavlja prosto uradniško delovno mesto:

**Svetovalec – pripravnik (šifra DM 166), v Oddelku** **za prostor, kmetijstvo in druge upravne zadeve,** za določen čas, za čas pripravništva (10 mesecev), s polnim delovnim časom.

Kandidati, ki se bodo prijavili na prosto uradniško delovno mesto, morajo izpolnjevati naslednje pogoje:

* končano najmanj visokošolsko strokovno izobraževanje (prejšnje)/visokošolska strokovna izobrazba (prejšnja) oz. najmanj visokošolsko strokovno izobraževanje (prva bolonjska stopnja)/visokošolska strokovna izobrazba /(prva bolonjska stopnja) oz. najmanj visokošolsko univerzitetno izobraževanje (prva bolonjska stopnja)/visokošolska univerzitetna izobrazba (prva bolonjska stopnja),
* znanje uradnega jezika,
* državljanstvo Republike Slovenije,
* ne smejo biti pravnomočno obsojeni zaradi naklepnega kaznivega dejanja, ki se preganja po uradni dolžnosti in ne smejo biti obsojeni na nepogojno kazen zapora v trajanju več kot šest mesecev,
* zoper njih ne sme biti vložena pravnomočna obtožnica zaradi naklepnega kaznivega dejanja, ki se preganja po uradni dolžnosti.

Prednost pri izbiri bodo imeli kandidati naravoslovne stroke, smeri: arhitektura, gradbeništvo.

Skladno z 2. členom Pravilnika o trajanju pripravništva, načinu, poteku in programu usposabljanja pripravnikov (Ur. l. RS, št. 28/09, v nadaljevanju Pravilnik) ter 1. odstavkom 106. člena Zakona o javnih uslužbencih je pripravnik oseba, ki nima ustreznih delovnih izkušenj v skladu z zakonom in prvič sklene pogodbo o zaposlitvi, ustrezno stopnji njene strokovne izobrazbe, z namenom, da se usposobi za opravljanje dela. Za pripravnika se šteje tudi oseba, ki sklene delovno razmerje in se usposablja za opravljanje dela, če je bila predhodno že zaposlena in še ni končala pripravniške dobe oziroma si ni pridobila dovolj ustreznih delovnih izkušenj za zasedbo delovnega mesta, ustreznega njeni izobrazbi. Pripravnik se sprejme v delovno razmerje za določen čas trajanja pripravniške dobe.

**Naloge delovnega mesta:**

* priprava na samostojno delo:
* izvajanje individualnega programa pripravnika(ce), ki ga pripravi mentor(ica);
* usposabljanje za vodenje in odločanje v zahtevnih upravnih postopkih;
* usposabljanje za druge upravne naloge podobne zahtevnosti;
* usposabljanje za pomoč pri pripravi osnutkov predpisov in drugih zahtevnejših gradiv;
* usposabljanje za samostojno oblikovanje manj zahtevnih gradiv s predlogi ukrepov;
* usposabljanje za zbiranje, urejanje in priprava podatkov za oblikovanje zahtevnejših gradiv;
* opravljanje drugih nalog podobne zahtevnosti.

**Prijava mora vsebovati:**

1. izjavo kandidata o izpolnjevanju pogoja glede zahtevane izobrazbe, iz katere mora biti razvidna stopnja izobrazbe, pridobljen strokovni naziv ter datum pridobljene izobrazbe in ustanova, na kateri je bila izobrazba pridobljena,
2. izjavo, da kandidat v skladu z 2. členom Pravilnika in prvim odstavkom 106. člena Zakona o javnih uslužbencih izpolnjuje pogoje za zasedbo objavljenega pripravniškega delovnega mesta,
3. izjavo kandidata, da:

* je državljan Republike Slovenije,
* ni bil pravnomočno obsojen zaradi naklepnega kaznivega dejanja, ki se preganja po uradni dolžnosti, in da ni bil obsojen na nepogojno kazen zapora v trajanju več kot šest mesecev,
* zoper njega ni vložena pravnomočna obtožnica zaradi naklepnega kaznivega dejanja, ki se preganja po uradni dolžnosti,

1. izjavo kandidata, da dovoljuje Upravni enoti Šmarje pri Jelšah pridobitev podatkov iz 1. in 3. točke iz uradne evidence (v primeru, da kandidat z vpogledom v uradne evidence ne soglaša, bo moral sam predložiti ustrezna dokazila).

**Prijavo je obvezno oddati na priloženem obrazcu (Obrazec za prijavo).** Obrazcu vloge za prijavo je priložena tudi pisna izjava kandidata o izpolnjevanju pogojev.

Zaželeno je, da prijava vsebuje tudi kratek življenjepis ter da kandidat v njej poleg formalne izobrazbe navede tudi druga znanja in veščine, ki jih je pridobil.

Strokovna usposobljenost kandidatov se bo presojala na podlagi priloženih izjav, na podlagi razgovora s kandidati oziroma s pomočjo morebitnih drugih metod preverjanja strokovne usposobljenosti kandidatov.

Delovno razmerje bo sklenjeno **za določen čas za čas pripravništva, za čas 10 mesecev**, s polnim delovnim časom.Izbrani kandidat na delovnem mestu svetovalec - pripravnik ne bo imenovan v naziv, se mu pa skladno s 73. členom ZJU določijo pravice in obveznosti za naziv svetovalec III. **V skladu z določbami Zakona o skupnih temeljih sistema plač v javnem sektorju (Uradni list RS, št. 95/24) je izhodiščni razred predmetnega delovnega mesta 13.**

Izbrani kandidat bo delo opravljal v uradnih prostorih Upravne enote Šmarje pri Jelšah, Aškerčev trg 11, 3240 Šmarje pri Jelšah.

**Kandidat vloži prijavo v pisni obliki na priloženem obrazcu - »Vloga za zaposlitev«,** ki jo pošlje v zaprti ovojnici z označbo: **"**Za objavo prostega delovnega mesta svetovalec - pripravnik v Oddelku za prostor, kmetijstvo in druge upravne zadeve, šifra DM 166, št. 110-8/2025« na naslov: Upravna enota **Upravna enota Šmarje pri Jelšah,** Aškerčev trg 11, 3240 Šmarje pri Jelšah, in sicer v roku **8 dni** po objavi na osrednjem spletnem mestu državne uprave GOV.SI - <https://www.gov.si/zbirke/delovna-mesta/> in Zavodu RS za zaposlovanje**.**

Za pisno obliko prijave se šteje tudi elektronska oblika, poslana na elektronski naslov: [ue.smarje@gov.si](mailto:ue.smarje@gov.si) pri čemer veljavnost prijave ni pogojena z elektronskim podpisom.

Če je prijava poslana po pošti, se šteje, da je pravočasna, če je oddana na pošto priporočeno, in sicer najkasneje zadnji dan roka za prijavo.

Če kandidat v prijavi navede elektronski naslov, se šteje, da ga je podal za namen komunikacije v izbirnem postopku ter za namen obveščanja o izbiri oziroma ne izbiri. V primeru, da kandidat prijavo poda v elektronski obliki, se kandidata obvešča na elektronski naslov, s katerega je bila poslana prijava, v kolikor za namen obveščanja izrecno ne navede drugega elektronskega naslova.

Obvestilo o končanem postopku bo objavljeno na spletni strani Portala GOV.SI (Prosta delovna mesta v državni upravi): <https://www.gov.si/zbirke/delovna-mesta/>. Neizbrani kandidati bodo o izboru pisno obveščeni najkasneje v roku 8 dni po zaključenem postopku izbire.

Informacije o izvedbi prostega delovnega mesta dobite pri Mateji Zorin, vsak delavnik med 8.00 in 10.00 uro (telefonska številka 03/817 17 28), informacije o delu na tem delovnem mestu daje Diana Šaško Košutić, vsak delovnik med 8.00 in 10.00 uro (telefonska številka 03/817 17 36).

V besedilu javnega natečaja uporabljeni izrazi, zapisani v moški spolni slovnični obliki, so uporabljeni kot nevtralni za moške in ženske.

mag. Jasna Junkar

načelnica